20/09/2012 | Administración LocalMunicipal
Boiro
Notificación acordo X. G. L. de 28 de agosto de 2012 a Andaina Servizos Sociais, SL

De conformidade co disposto no artigo 59.5 da Lei 30/1992, de 26 de novembro, de Réxime xurídico das administración públicas e do procedemento administrativo común, faise público o acordo da Xunta de Goberno Local de 28 de agosto de 2012 de traslado do ditame do Consello Consultivo e audiencia a empresa Andaina Servizos Sociais, S. L. de data 29 de agosto de 2012, xa que téndose intentado a notificación no seu último domicilio coñecido, ésta non se puido practicar. “ En data 11 de xullo de 2012, pola secretaria da corporación emítese informe-proposta de resolución, no expediente de resolución do contrato de xestión de servizos públicos, modalidade concesión administrativa, do servizo de axuda no fogar, subscrito en data 3 de xullo de 2009, polo alcalde do Concello de Boiro don Xosé Deira Triñanes, en nome e representación do mesmo, e don Kader Rein Doglio, en nome e representación da empresa Andaina Servizos Sociais S. L. De conformidade co sinalado nos artigo 109. d) do Real Decreto 1098/2001, de 12 de outubro, polo que se aproba o Regulamento Xeral da Lei de Contratos das Administracións Públicas e artigo 195.3 a) da Lei 30/2007, de 30 de outubro, de Contratos do Sector Público, é preceptivo o informe do Consello Consultivo de Galicia no caso de resolución do contrato o terse formulado oposición por parte do contratista, polo que en data, 11 de xullo de 2012, remítese o órgano consultivo autonómico o expediente de resolución do mentado contrato. En data 14 de agosto de 2012, achega o Concello de Boiro o ditame adoptado polo Consello Consultivo de Galicia. Considerando que a competencia para a celebración do contrato é do Alcalde en base á DA 2ª da LCSP, posto que o importe acumulado de tódalas anualidades non supera o 10% dos recursos ordinarios do orzamento nin os 6.000.000 de euros nin a súa duración é superior ós catro anos, e a vista das competencias delegadas por resolución da alcaldía de data 17 de xuño de 2011, a Xunta de Goberno Local, por unanimidade dos seu membros presentes Primeiro: Dar traslado do informe emitido pola secretaria da corporación, no expediente de resolución do contrato de xestión de servizos públicos, modalidade concesión administrativa, do servizo de axuda no fogar, de data 11 de xullo de 2012. Segundo: Dar traslado do ditame emitido polo Consello Consultivo de Galicia en data 8 de agosto de 2012. Terceiro: Conceder a empresa un prazo de audiencia de 10 días, a computar dende o día seguinte da notificación deste acordo. Cuarto: Consonte o sinalado no artigo 70, do VI Convenio colectivo marco estatal de servizos de atención as persoas dependentes e o desenrolo da promoción da autonomía persoal, co obxeto de determinar o alcance da obriga de subrogación do persoal adscrito á prestación deste servizo no concello de Boiro, que corresponderá, no seu caso, a nova empresa concesionaria, en relación o persoal que se atope nos seguintes supostos: Persoal en activo que veña prestando os seus servizos para a empresa andaina e adscrita o Concello de Boiro, cunha antigüidade mínima de 3 meses, sexa cal fora natureza ou modalidade do seu contrato de traballo. Persoal que, no momento do cambio de titularidade da contrata, se encontren en suspensión do contrato con dereito de reincorporación (con enfermidade, accidentados/ás, en excedencia, baixa maternal, etc.) e que reúna con anterioridade á suspensión do seu contrato de traballo a antigüidade mínima establecida no apartado a). c) Persoal que con contrato de substitución, supla a algún do persoal mencionado nos apartados a) e b). d) Persoal de novo ingreso que, por esixencias da empresa ou entidade contratante, se incorporase ao centro, como consecuencia da ampliación do contrato dentro dos últimos 90 días. Requirir á empresa Andaina Servizos, S. L para que no prazo máximo de 15 días naturais, acredite feacientemente o persoal adscrito o servizo de axuda no fogar no Concello de Boiro que se atope nos supostos descritos, e remitir a seguinte documentación: Certificado do organismo competente de estar ao corrente de pagamento das cotas da Seguridade Social, así como unha declaración xurada da empresa saínte neste sentido. Certificación na que se faga constar, en relación á totalidade do persoal de equipo a subrogar, o seguinte: Apelidos e nome. D. N. I. Domicilio. Número da seguridade social. Tipo de contrato. Antigüidade. Xornada e horario. Data de desfrute das vacacións. Conceptos retributivos non incluídos en convenio. Outras condicións e pactos. Fotocopias das nóminas, TC1 e TC2, dos últimos sete meses da totalidade do persoal a subrogar. Fotocopia dos contratos de traballo. Documentación acreditativa da situación de excedencias, incapacidade temporal, baixa maternal e paternal, interinidade ou substitución análoga do persoal que, encontrándose en tal situación, deben de ser adscritos á nova adxudicataria do servizo. “ O que se lle comunica aos efectos oportunos Asdo.: Juan José Dieste Ortigueira Alcalde